ZAPISNIK 
sa 7. redovne sjednice Općinskog vijeća Općine Udbina
 održane dana 29.07.2022. godine 
u Vijećnici Općine Udbina

Započeto u 13:00 h

Prisutni vijećnici:
1. SLOBODAN BJELOBABA (SDSS),
2. DANE ĐUKIĆ (SDSS),
3. MILAN UZELAC (SDSS),
4. ANKICA JAVOR (HDZ)
5. IVANA KRMPOTIĆ (LiPO).

Sjednici Općinskog vijeća također prisustvuju i :
1. Josip Seuček, načelnik Općine,
2. Vesna Rosandić-Topalović, pročelnica JUO
3. Zlatko Brkić, pomoćnik pročelnika.

Sjednici ne prisustvuju:
1. Josip Šubarić (HDZ) -vijećnik -opravdano
2. Ivanka Perković Begić (HDZ)- vijećnica- opravdano
3. Anđelka Žigić (SDSS)- vijećnica- opravdano
4. Dušan Zec (SDSS)- vijećnik- opravdano

Zapisnik vodi Manda Batinić.
Predsjednik Općinskog vijeća Slobodan Bjelobaba pozdravlja sve prisutne, zahvaljuje se na odazivu te konstatira da sjednici prisustvuje (5) vijećnika od ukupno 9, da postoji kvorum, te da može započeti sa radom.
Prije predlaganja i usvajanja dnevnog reda predsjednik Vijeća otvara aktualni sat.
Vijećnik Milan Uzelac otvara pitanje skinutog prometnog znaka ograničenja brzine vožnje 80 km/h u smjeru Korenice na cesti D1.
Načelnik  g. Seuček obavještava prisutne da imamo cestovnog inspektora koji nas može savjetovati vezano uz neodgovorno ponašanje vozača u Gornjem Jošanu.
Predsjednik Općinskog vijeća g. Bjelobaba predlaže postavljanje kamera i znakova ograničenja.
Zaključeno je da se pošalje dopis Hrvatskim cestama.
Vijećnik Milan Uzelac navodi problem divljih svinja koje prave stanovnicima ogromnu štetu.
Načelnik Josip Seuček upoznaje prisutne s događajem proslave sv. Huberta, Dana lovaca gdje će biti oko 1300 lovaca iz 7 lovačkih udruga te da će predložiti povećanje broja odstrjela po tom pitanju.

Navodi se i problematika cesta u Tišma Varoši.
Predsjednik Vijeća g. Bjelobaba otvara temu problema opskrbe vodom i navodi potrebu popravljanja lokalnih bunara.
Vijećnica Ankica Javor postavlja upit o mogućnosti zabrane korištenja vode sa izvora u Podlapači od strane stranih osoba koje nisu sa ovog područja.
G. Zlatko Brkić navodi da je moguće odlukom lokalne samouprave urediti uvjete korištenja, a što je propisano Zakonom o vodama. 

Po navedenom, obzirom da nije bilo više tema, Predsjednik Vijeća zatvara aktualni sat, te za sjednicu predlaže slijedeći dnevni red:
1) Usvajanje zapisnika sa 6. redovne sjednice Općinskog vijeća,
2) Donošenje Odluke o darovanju nekretnine u vlasništvu Općine Udbina Republici Hrvatskoj,
3) Donošenje Odluke o raspisivanju natječaja za izbor i imenovanje ravnatelja Centra za pomoć u  kući Općine Udbina,
4) Donošenje Odluke o isplati jednokratne novčane pomoći umirovljenicima,
5) Razno.

Predloženi dnevni red jednoglasno je sa pet (5) glasova ZA usvojen.

1. Usvajanje zapisnika sa 6. redovne sjednice Općinskog vijeća

Predsjednik Vijeća pita prisutne ima li tko primjedbe na Zapisnik s prošle sjednice, te obzirom da primjedbi nije bilo Zapisnik sa 6. redovne sjednice Općinskog vijeća jednoglasno je sa pet (5) glasova ZA usvojen.

2. Donošenje Odluke o darovanju nekretnine u vlasništvu Općine Udbina Republici Hrvatskoj
G. Zlatko Brkić upoznaje prisutne s predloženom Odlukom, iznosi kronologiju cijelog postupka. Nekretnina se  daruje na zahtjev Središnjeg državnog ureda za obnovu i stambeno zbrinjavanje u svrhu reguliranja prethodnog ulaganja u predmetnu nekretninu te uspostave etažnog vlasništva.
Katastarska čestica na kojoj se nalazi nekretnina pripada Općini Udbini koju će kroz Ugovor o darovanju predati u vlasništvo Republike Hrvatske.
Nije bilo rasprave.
[bookmark: _Hlk110241316]Jednoglasno sa pet (5) glasova donesena je Odluka o darovanju nekretnine u vlasništvu Općine Udbina Republici Hrvatskoj.
3. Donošenje Odluke o raspisivanju natječaja za izbor i imenovanje ravnatelja Centra  za pomoć u kući Općine Udbina

Pročelnica Vesna Rosandić Topalović pojašnjava ovu točku dnevnog reda, navodi da mandat sadašnjeg ravnatelja traje do rujna te je potrebno provesti natječajni postupak izbora ravnatelja Centra za pomoć u kući.
Nije bilo rasprave.
[bookmark: _Hlk110242439]
Jednoglasno sa pet (5) glasova donesena je Odluka o raspisivanju natječaja za izbor i imenovanje ravnatelja Centra za pomoć u kući Općine Udbina.

4. Donošenje Odluke o isplati jednokratne novčane pomoći umirovljenicima

Načelnik g. Josip Seuček  upoznaje prisutne da je prethodnih godina Općina vršila nabavu ogrjevnog drveta za starije stanovnike lošijeg socijalnog statusa, bilo je nezadovoljstva, pojedini mještani su se žalili  na kvalitetu drva. Predlaže se donošenje Odluke o dodjeli jednokratne novčane pomoći umirovljenicima s visinom mirovine do 1.750,00 kn i bez ostvarenih poticaja u poljoprivredi, a visina pomoći će se utvrditi prema broju podnesenih zahtjeva po raspisanom javnom pozivu i osiguranim sredstvima u proračunu.
Predsjednik vijeća predlaže da se uključe i osobe s malim iznosom poticaja u poljoprivredi.

Po provedenoj kratkoj raspravi zaključeno je da uz već navedene kriterije umirovljenici koji primaju samo do 10.000,00 kn godišnje poljoprivrednih poticaja mogu ostvariti pravo na pomoć.

Nije bilo daljnje rasprave.

Jednoglasno sa pet (5) glasova donesena je Odluka o isplati jednokratne novčane pomoći umirovljenicima.

5. Razno.

Budući da prisutni nisu imali više tema za razmatranje, Predsjednik vijeća g. Bjelobaba zaključuje sjednicu.

Sjednica završila u 14:30 h.


Zapisničar:								Predsjednik Općinskog vijeća

Manda Batinić								Slobodan Bjelobaba




